Doložka
vybraných vplyvov

A.1. Názov materiálu: Návrh zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov 
        Termín začatia a ukončenia PPK: 25.2.2011-3.3.2011  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x			
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
1.      Vplyvy na rozpočet verejnej správy – predpokladá sa, že celkový vplyv na rozpočet verejnej správy v rokoch 2011 až 2013 bude pozitívny z dôvodu, že sa očakávajú nižšie výdavky na vyplatenie vianočného príspevku v porovnaní so schváleným rozpočtom kapitoly Ministerstva práce, sociálnych vecí a rodiny Slovenskej republiky na roky 2011 až 2013.
 
2.      Vplyvy na podnikateľské prostredie – návrh zákona nemá vplyv na podnikateľské prostredie. 
 
3.      Sociálne vplyvy – návrh zákona nemá sociálne vplyvy, nakoľko podľa v súčasnosti účinného zákona sa rozsah a sumy vianočného príspevku ustanovujú nariadením vlády Slovenskej republiky, pričom predkladaným návrhom zákona sa navrhuje ustanovenie konkrétneho vzorca na výpočet súm vianočného príspevku.
 
Navrhovaný vzorec predpokladá znižovanie výšky vianočného príspevku v nasledujúcich obdobiach, keďže  výška dôchodkov pri súčasnom valorizačnom mechanizme rastie rýchlejšie ako životné minimum. Uvedené však neplatí všeobecne. Napríklad dôchodok, ktorý bol pod úrovňou životného minima (vianočný príspevok v sume 66,39 eura), môže byť valorizovaný tak, že bude menší ako nová úroveň životného minima a opäť mu bude patriť vianočný príspevok 66,39 eura. 
 
Porovnanie predkladaného návrhu ustanovenia vianočného príspevku s nariadeniami vlády Slovenskej republiky v rokoch 2006 až 2010:
 
V prvej koncepcii vianočného príspevku v rokoch 2006 až 2009 (označme ju symbolom A) existovali tri hranice: prvá vo výške 20 % priemernej mzdy, druhá vo výške 40 % priemernej mzdy a tretia vo výške 60 % priemernej mzdy. V koncepcii vianočného príspevku v roku 2010 (označme ju symbolom B) existovalo osem hraníc: prvá vo výške 25 % priemernej mzdy, druhá vo výške 30 %  priemernej mzdy, ... , ôsma vo výške 60 % priemernej mzdy. V predkladanom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov (označme ju symbolom C) existujú len dve hranice: prvá na úrovni životného minima vo výške 185,38 eura a druhá vo výške 60 % priemernej mzdy. Pod priemernou mzdou sa rozumie priemerná mzda v hospodárstve Slovenskej republiky z roka, ktorý je bezprostredne pred rokom, v ktorom bol konkrétny vianočný príspevok vyplácaný.
 
Ak sa majú porovnávať tieto koncepcie z hľadiska ich výhodnosti, t. j. výšky poskytovaného vianočného príspevku,  musia sa použiť výpočty v zjednotených podmienkach roku 2011, pre ktorý relevantná priemerná mzda „M“ z roku 2010 je 770 euro (makroekonomická prognóza Inštitútu finančnej politiky z februára 2011). Hodnotenie týchto koncepcií je uvedené iba pre niektoré vybrané dôchodkové príjmy.
 
Dôchodkové príjmy	A	B	C	
15% M = 115,5	66,39	66,39	66,39	
16% M = 123,2	66,39	66,39	66,39	
17% M = 130,9	66,39	66,39	66,39	
18% M = 138,6	66,39	66,39	66,39	
19% M = 146,3	66,39	66,39	66,39	
20% M = 154,0	66,39	66,39	66,39	
21% M = 161,7	58,09	66,39	66,39	
22% M = 169,4	58,09	66,39	66,39	
23% M = 177,1	58,09	66,39	66,39	
24% M = 184,8	58,09	66,39	66,39	
25% M = 192,5	58,09	66,39	65.68	
26% M = 200,2	58,09	61,83	64,91	
27% M = 207,9	58,09	61,83	64,14	
28% M = 215,6	58,09	61,83	63,37	
29% M = 223,3	58,09	61,83	62,60	
30% M = 231,0	58,09	61,83	61,83	
31% M = 238,7	58,09	57,98	61,06	
32% M = 246,4	58,09	57,98	60,29	
33% M = 254,1	58,09	57,98	59,52	
34% M = 261,8	58,09	57,98	58,75	
35% M = 269,5	58,09	57,98	57,98	
36% M = 277,2	58,09	54,13	57,21	
37 % M = 284,9	58,09	54,13	56,44	
38% M = 292,6	58,09	54,13	55,67	
39% M = 300,3	58,09	54,13	54,90	
40% M = 308,0	58,09	54,13	54,13	
41% M = 315,7	49,80	50,28	53,36	
42% M = 323,4	49,80	50,28	52,59	
43% M = 331,1	49,80	50,28	51,82	
44% M = 338,8	49,80	50,28	51,05	
45% M = 346,5	49,80	50,28	50,28	
46% M = 354,2 	49,80	46,43	49,51	
47% M = 361,9	49,80	46,43	48,74	
48% M = 369,6	49,80	46,43	47,97	
49% M = 377,3	49,80	46,43	47,20	
50% M = 385,0	49,80	46,43	46,43	
51% M = 392,7	49,80	42,58	45,66	
52% M = 400,4	49,80	42,58	44,89	
53% M = 408,1	49,80	42,58	44,12	
54% M = 415,8	49,80	42,58	43,35	
55% M = 423,5	49,80	42,58	42,58	
56% M = 431,2	49,80	38,73	41,81	
57% M = 438,9	49,80	38,73	41,04	
58% M = 446,6	49,80	38,73	40,27	
59% M = 454,3	49,80	38,73	39,50	
60% M = 462,0	49,80	38,73	38,73	
 
Vplyvy na rozpočet verejnej správy,
na zamestnanosť vo verejnej správe a financovanie návrhu
 
2.1. Zhrnutie vplyvov na rozpočet verejnej správy v návrhu
 
Vplyvy predmetného návrhu zákona sa porovnávajú so schváleným rozpočtom kapitoly Ministerstva práce, sociálnych vecí a rodiny Slovenskej republiky na rok 2011 a jeho výhľadom na roky 2012 a 2013. 
Tabuľka č. 1
 	Vplyv na rozpočet verejnej správy (cash)	Vplyv na rozpočet verejnej správy (cash)	Vplyv na rozpočet verejnej správy (cash)	Vplyv na rozpočet verejnej správy (cash)	
Rozpočet verejnej správy (v mil. eur)	2011	2012	2013	2014	
Príjmy verejnej správy celkom	0	0	0	0	
Štátny rozpočet (VPS)	0	0	0	0	
Obce	0	0	0	0	
VÚC	0	0	0	0	
Sociálna poisťovňa	0	0	0	0	
Zdravotné poisťovne	0	0	0	0	
z toho:	 	 	 	 	
 - vplyv na ŠR	0	0	0	0	
 - vplyv na územnú samosprávu	0	0	0	0	
Výdavky verejnej správy celkom	63,4	66,6	70,2	74,1	
Štátny rozpočet (MPSVR SR, podprogram 07C07 „Vianočný príspevok dôchodcom“)	63,4	66,6	70,2	74,1	
Obce	 0	0	0	0	
VÚC	 0	0	0	0	
Sociálna poisťovňa	0	0	0	0	
Zdravotné poisťovne	 0	0	0	0	
z toho:	 	 	 	 	
 - vplyv na ŠR	63,4	66,6	70,2	74,1	
 - vplyv na územnú samosprávu	0	0	0	0	

2.2. Financovanie návrhu
Tabuľka č. 2
 	Vplyv na rozpočet verejnej správy (cash)	Vplyv na rozpočet verejnej správy (cash)	Vplyv na rozpočet verejnej správy (cash)	Vplyv na rozpočet verejnej správy (cash)	
Financovanie (v mil. eur)	2011	2012	2013	2014	
Celkový vplyv na rozpočet verejnej správy (- príjmy, výdavky)	63,4	66,6	70,2	74,1	
z toho vplyv na ŠR	63,4	66,6	70,2	74,1	
financovanie zabezpečené v rozpočte	 68,4	70,0	71,6	0	
ostatné zdroje financovania	 0	0	0	0	
Rozpočtovo nekrytý vplyv / úspora *	-5,0	-3,4	-1,4	74,1	
* úspora má znamienko (-)	 	 	 	 	

Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:

 

 

 
 
2.3. Popis a charakteristika návrhu
 
2.3.1. Popis návrhu:
 
Ustanovenie vzorca na výpočet vianočného príspevku niektorým poberateľom dôchodku. Okruh oprávnených osôb na nárok na vianočný príspevok ostáva zachovaný. Podstatou nového vzorca na výpočet vianočného príspevku je previazanie výšky vianočného príspevku s výškou životného minima pre jednu plnoletú fyzickú osobu. Výška vianočného príspevku bude pre nízke dôchodky, resp. úhrny súm dôchodkov, konštantná a potom sa bude so stúpajúcou výškou dôchodku, resp. úhrnu súm dôchodkov, lineárne znižovať. Horná hranica pre poskytnutie vianočného príspevku bude určená ako 60 % z priemernej mesačnej mzdy v hospodárstve Slovenskej republiky vykázanej Štatistickým úradom Slovenskej republiky za kalendárny rok, ktorý predchádza kalendárnemu roku, v  ktorom sa vyplatí vianočný príspevok. 

2.3.2. Charakteristika návrhu podľa bodu  2.3.2. Metodiky :
 
       zmena sadzby
       zmena v nároku
       nová služba alebo nariadenie (alebo ich zrušenie)
  x    kombinovaný návrh (zmena sadzieb, zmena vymeriavacích základov a zmena nároku)
       iné 
 
Predmetným návrhom zákona sa ustanovuje vzorec na výpočet výšky vianočného príspevku niektorým poberateľom dôchodku. 
 
2.3.3. Predpoklady vývoja objemu aktivít:
 
Ustanovenie vzorca si vyžiada zmenu informačného systému Sociálnej poisťovne, avšak nezvýši administratívnu záťaž Sociálnej poisťovne nad rámec predchádzajúcich vyplácaní vianočného príspevku. Zároveň uvedeným návrhom zákona nedochádza k zvýšeniu administratívnej záťaže rezortov ozbrojených zborov a ozbrojených síl nad rámec predchádzajúcich rokov, v ktorých bol vyplácaný vianočný príspevok. 

 
 
2.3.4. Výpočty vplyvov na verejné financie
 
Návrh zákona má priamy vplyv na štátny rozpočet. Bude sa týkať približne 1 185 000 dôchodcov, ktorým dôchodky vypláca Sociálna poisťovňa a približne 1 700 osôb vo všetkých rezortoch ozbrojených zborov a ozbrojených síl. To bude zodpovedať výdavkom vo výške 62,8 mil. eur za dôchodcov Sociálnej poisťovne a cca 90 tis. eur za osoby všetkých ozbrojených zborov a ozbrojených síl. Zo štátneho rozpočtu budú tiež hradené administratívne náklady spojené s výplatou vianočného príspevku Sociálnou poisťovňou v čiastke cca 0,5 mil. eur.  Celkový dopad na štátny rozpočet vyplývajúci z návrhu zákona sa predpokladá v roku 2011 v objeme  cca 63,4 mil. eur, v roku 2012 v objeme 66,6 mil. eur a v roku 2013 v objeme 70,2 mil. eur. Predpokladané výdavky budú finančne kryté v rámci schváleného rozpočtu kapitoly Ministerstva práce, sociálnych vecí a rodiny Slovenskej republiky na roky 2011 až 2013. Výdavky na rok 2014 nie sú rozpočtovo kryté, nakoľko pre daný rok nie sú zatiaľ schválené limity. Podotýkame, že vyššie uvedené finančné dopady konkrétne na rok 2011 budú spresnené po zverejnení priemernej mesačnej mzdy v hospodárstve Slovenskej republiky za rok 2010. 
 
Predmetný návrh opatrenia nemá vplyv na rozpočet Sociálnej poisťovne.
 
Kvantifikácia príjmov
 
Predmetný návrh zákona nebude mať vplyv na príjmy Sociálnej poisťovne, ani na príjmy štátneho rozpočtu (nezvyšuje ich, ale ani ich neznižuje).
 
Kvantifikácia výdavkov
 
Pri kvantifikácii výdavkov za poberateľov dôchodkov vyplácaných Sociálnou poisťovňou boli použité údaje o počtoch a výškach relevantných druhov dôchodkov k  31. januáru 2011,   t. j. pre rok 2011 v počte 1 185 000 dôchodcov a pre rok 2012 v počte 1 243 000 dôchodcov. Vo všetkých rezortoch ozbrojených zborov a ozbrojených síl sa aj v roku 2012 uvažovalo s počtom približne 1 700 osôb. Pre rok 2011 sa uplatňuje výška priemernej mesačnej mzdy v hospodárstve Slovenskej republiky za rok 2010, t. j. vo výške 769 eur (vykázaná Štatistickým úradom Slovenskej republiky). Pre rok 2012 sa vychádzalo z makroekonomickej prognózy, ktorú vypracoval IFP Ministerstva financií Slovenskej republiky vo februári 2011. Pre rok 2011 sa vychádzalo zo životného minima v sume 185,38 eura a pre rok 2012 v sume 188,91 eura. Výdavky na roky 2013 a 2014 boli odhadované indexáciou.

Vplyv na jednotlivé kategórie príjmov a výdavkov rozpočtu verejnej správy
 
Výdavky štátneho rozpočtu – predpokladá sa pozitívny vplyv na rozpočtovú kapitolu Ministerstva práce, sociálnych vecí a rodiny Slovenskej republiky v porovnaní so schváleným rozpočtom príslušnej kapitoly.
 
V schválenom rozpočte kapitoly Ministerstva práce, sociálnych vecí a rodiny Slovenskej republiky na rok 2011 sa predpokladá, že na vianočný príspevok bude vynaložených cca 68,4 mil. eur. Skutočné výdavky sa odhadujú na úrovni cca  63,4 mil. eur, čo znamená nižšie výdavky cca o 5,0 mil. eur.
 
Výdavky Sociálnej poisťovne – návrh zákona nebude mať vplyv na rozpočet Sociálnej poisťovne.
 
Tabuľky č. 3
 	 	Vplyv na štátny rozpočet (cash)	Vplyv na štátny rozpočet (cash)	Vplyv na štátny rozpočet (cash)	Vplyv na štátny rozpočet (cash)	
 	Štátny rozpočet (MPSVR SR) - výdavky (v mil. eur)	2011	2012	2013	2014	
600	Bežné výdavky	63,4	66,6	70,2	74,1	
630	Tovary a služby	0,5	0,5	0,5	0,6	
632003	Poštovné služby a telekomunikačné služby	0,4	0,4	0,4	0,5	
633006	Všeobecný materiál	0,1	0,1	0,1	0,1	
640	Bežné transfery	62,9	66,1	69,7	73,5	
641	Transfery v rámci verejnej správy	 0	0	0	0	
642	Transfery jednotlivcom a neziskovým právnickým osobám	62,9	66,1	69,7	73,5	

 	 	Vplyv na rozpočet Sociálnej poisťovne (cash)	Vplyv na rozpočet Sociálnej poisťovne (cash)	Vplyv na rozpočet Sociálnej poisťovne (cash)	Vplyv na rozpočet Sociálnej poisťovne (cash)	
 	Rozpočet Sociálnej poisťovne - výdavky (v mil. eur)	2011	2012	2013	2014	
600	Bežné výdavky	0	0	0	0	
630	Tovary a služby	0	0	0	0	
640	Bežné transfery	0	0	0	0	
641	Transfery v rámci verejnej správy	 0	0	0	0	
642	Transfery jednotlivcom a neziskovým právnickým osobám	0	0	0	0	
 
 	 	Vplyv na rozpočet verejnej správy (cash)	Vplyv na rozpočet verejnej správy (cash)	Vplyv na rozpočet verejnej správy (cash)	Vplyv na rozpočet verejnej správy (cash)	
 	Rozpočet verejnej správy - výdavky (v mil. eur)	2011	2012	2013	2014	
600	Bežné výdavky	63,4	66,6	70,2	74,1	
630	Tovary a služby	0,5	0,5	0,5	0,6	
632003	Poštovné služby a telekomunikačné služby	0,4	0,4	0,4	0,5	
633006	Všeobecný materiál	0,1	0,1	0,1	0,1	
640	Bežné transfery	62,9	66,1	69,7	73,5	
641	Transfery v rámci verejnej správy	0	0	0	0	
642	Transfery jednotlivcom a neziskovým právnickým osobám	62,9	66,1	69,7	73,5	

 
      
A.4. Alternatívne riešenia
Ministerstvo práce, sociálnych vecí a rodiny Slovenskej republiky v súlade s Programovým vyhlásením vlády Slovenskej republiky analyzuje možnosti zavedenia minimálneho dôchodku ako alternatívneho riešenia nahrádzajúceho vianočný príspevok.  Cieľom minimálneho dôchodku by malo byť zníženie počtu poberateľov starobného dôchodku odkázaných na pomoc v hmotnej núdzi. Podpora príjmu osôb po dovŕšení dôchodkového veku najmä s nízkymi zárobkami počas pracovnej kariéry a posilnenie solidarity v priebežne financovanom dôchodkovom pilieri. 

A.5. Stanovisko gestorov
Ministerstvo financií Slovenskej republiky:
 
Ministerstvo financií Slovenskej republiky má k predloženej doložke nasledovnú zásadnú pripomienku – v časti 2.3.3. Predpoklady vývoja objemu aktivít žiadame v jednotlivých rokoch uviesť predpokladaný počet dôchodcov, ktorých sa predložený návrh týka; výšku priemernej mzdy, z ktorej sa pri kvantifikáciách vychádza; ako aj predpokladanú sumu životného minima v jednotlivých rokoch. Tieto údaje požadujeme z dôvodu objasnenia pozitívnych vplyvov na rozpočet verejnej správy, t. j. úspory výdavkov v rokoch 2011 až 2013. Nie je nám jasné, či k úspore dochádza z dôvodu previazania výpočtu vianočného príspevku s výškou životného minima alebo aj vplyvom iných faktorov. Podrobné vysvetlenie žiadame uviesť v časti 2.3.4. Výpočty vplyvov na verejné financie. 
 
Ministerstvo financií Slovenskej republiky nemá pripomienky k doložke vybraných vplyvov  z hľadiska vplyvov na informatizáciu spoločnosti. 
 
Stanovisko predkladateľa:
Pripomienka bola akceptovaná a časť 2.3.4. bola upravená. Zároveň poznamenávame, že predpokladané výdavky v rozpočte kapitoly Ministerstvá práce, sociálnych vecí a rodiny Slovenskej republiky na vianočný príspevok, s ktorými sa porovnávajú výdavky v súčasnej doložke, boli kvantifikované v podmienkach pôvodnej legislatívy s tromi hranicami a s tromi sumami vianočného príspevku, pričom tieto odhady využívali predovšetkým predchádzajúci vývoj výdavkov a neboli aktualizované. 
 
Za týchto okolností úloha analyzovať vzniknuté rozdiely nemá podľa názoru predkladateľa význam. V doložke sú pre individuálne výšky dôchodkových príjmov porovnávané príslušné sumy vianočného príspevku pre všetky tri koncepcie – pôvodnú trojpásmovú, minuloročnú osempásmovú a terajšiu dvojpásmovú, a to pri rovnakých podmienkach roku 2011. Z tabuľky vyplýva, že výhody a nevýhody jednotlivých koncepcií v rôznych pásmach dôchodkových príjmov sú rôzne. Bolo by možné za týchto predpokladov roku 2011 prepočítať aj výdavky predošlých dvoch koncepcií a analyzovať ich. 
V nadväznosti na uvedené je možné iba konštatovať, že k úspore došlo zmenou koncepcie vianočného príspevku z rýdzo schodkovitej funkcie na regresnú. Previazanosť so životným minimom v tom nehrala principiálnu úlohu, pretože napriek tejto previazanosti pre nízke dôchodkové príjmy dáva navrhovaná koncepcia aspoň takú sumu vianočného príspevku ako pôvodná.
 
Ministerstvo hospodárstva Slovenskej republiky:
 
Ministerstvo hospodárstva Slovenskej republiky sa stotožňuje s názorom predkladateľa, že predmetný návrh zákona nepredstavuje žiadny vplyv na podnikateľské prostredie.
 
Poznámka (nad rámec) k doložke vplyvov a jej časti A.4. Alternatívne riešenia:
V uvedenej časti sa uvádza, že s inou alternatívou riešenia ako prepojením výšky vianočného príspevku niektorým poberateľom dôchodku so sumou životného minima pre jednu plnoletú fyzickú osobu sa neuvažovalo (pozn.: čiže sa ani neuvažuje).
Pokračovanie v poskytovaní vianočného príspevku niektorým poberateľom dôchodku možno označiť ako pokračovanie  nesystémového riešenia. Ide o jednorazové príspevky niektorým poberateľom dôchodkov (resp. poberateľom najnižších dôchodkov). Tento príspevok ich situáciu nezlepšuje a ani ich životnú úroveň nezvyšuje. Ako alternatívne riešenie odporúčame uviesť zámer stanovenia minimálneho dôchodku, ktorý by predstavoval do budúcnosti garanciu zlepšenia životnej úrovne dôchodcov, ktorí sú v súčasnosti nútení žiadať o sociálnu pomoc v hmotnej núdzi. 
 
Stanovisko predkladateľa:
Vyššie uvedené odporúčanie bolo akceptované a časť A.4. Alternatívne riešenia bola upravená.
 
Ministerstvo práce, sociálnych vecí a rodiny Slovenskej republiky:
 
Gestor metodiky pre sociálne vplyvy súhlasí s vypracovanou doložkou vybraných vplyvov v časti sociálne vplyvy.

Ministerstvo životného prostredia Slovenskej republiky:
 
Ministerstvo životného prostredia Slovenskej republiky súhlasí s predloženou doložkou vybraných vplyvov bez pripomienok.